**KURZ SVIEČKOVANIA**

**Ušné a telové sviečky v terapeutickej praxi**

**Oblasť:** Výchovno – vzdelávacia činnosť

**Cieľová aktivita:** Prevencia a zdravie

**Termín splnenia:** 28.2.2025

**Miesto konania:** Stredná zdravotnícka škola, Sládkovičova 36, Prešov

**Spolupráca:** Ing. Mária Šáriová

**Účasť:** Externí študenti z odboru masér/masérky

**Stručný popis aktivity, akcie:** Dňa 28.2.2025 sa v priestoroch Strednej zdravotníckej školy, Sládkovičova 36 v Prešove uskutočnil základný certifikovaný odborný kurz, zameraný na ušné a telové sviečkovanie, ktorý svojím obsahom i liečebnými možnosťami v terapeutickej praxi oslovil skupinu záujemcov odboru masér/masérka v externej forme o alternatívne a doplnkové terapeutické metódy.

Hlavným cieľom kurzu bolo poskytnúť účastníkom teoretické vedomosti o technike sviečkovania a prezentovať možnosti jej aplikácie v praxi, ktoré sa využívajú pri doplnkovej liečbe rôznych zdravotných problémov, ako sú napr. bolesti hlavy, zápaly, migrény, uvoľnenie napätia, a zároveň predstaviť jej možný efekt v oblasti celkových detoxikačných účinkov. Účastníci sa oboznámili s históriou a pôvodom terapeutického postupu, ako aj so zásadami bezpečnej a efektívnej aplikácie sviečkovania na tele i ušiach.

V rámci teoretickej časti lektorka, Ing. Mária Šáriová, vysvetlila, ako funguje ušné a telové sviečkovanie. Účastníci sa dozvedeli, aké účinky má aplikovaná technika na organizmus a ako konkrétne sa využíva na elimináciu rôznych zdravotných ťažkostí. Lektorka upozornila aj na dôležitosť výberu vhodných kvalitných sviečok, a zároveň zdôraznila dodržiavanie bezpečnostných opatrení pri ich používaní.

Praktická časť kurzu bola zameraná na správnu aplikáciu sviečkovania na rôznych častiach tela a uší. Účastníci si pod odborným dohľadom prezentované techniky vyskúšali a podľa usmernenia lektorky realizovali techniku krok za krokom. Súčasťou kurzu bola aj diskusia o kontraindikáciách i o problematike nevhodnosti využitia tejto techniky.

Možno konštatovať, že kurz ušného a telového sviečkovania bol úspešný a tešil sa veľkému záujmu účastníkov. Každý z nich ocenil nielen cenné informácie o tejto alternatívnej terapii, no zároveň najmä získané praktické zručnosti pod odborným vedením. Tento kurz vnímame ako skvelú príležitosť pre tých zdravotníckych pracovníkov i žiakov, ktorí prejavujú záujem o netradičné metódy a techniky v oblasti starostlivosti o zdravie, v rámci liečby niektorých zdravotných problémov a ich bezpečného aplikovania v praxi.

**Organizátor:** Mgr. Petrová



